Nicolay Gottlieb Blædel
Store norske leksikon,Samfunn,Medier,Aviser,Avisredaktører
Nicolay Gottlieb Blædel var en dansk avisredaktør og forfatter. Han var kjent som en av Nordens ledende utenrikspolitiske og mest kompromissløse antinazistiske skribenter.
Blædel var utdannet teolog, og han arbeidet først som lærer i København fra 1906 til 1917. Ved siden av lærerstillingen var han ansatt som skole- og kirkemedarbeider i Politiken fra 1907. Han var utenriksredaktør i Politiken fra 1917 til 1927, da han gikk over til Dagens Nyheder etter brudd med Politikens sjefredaktør på grunn av uenighet om bladets utenrikspolitiske holdning. Blædel var sjefredaktør i Dagens Nyheder i 1933, og redaktør i Berlingske Tidende fra 1934 til 1940. Etter press fra den tyske okkupasjonsmakten ble han tvunget til å fratre redaktørstillingen i 1940. Etter hans død utkom Forbrydelse og dumhed (1946), med enestående dokumentasjon av forspillet til andre verdenskrig. Les mer i Store norske leksikon massemedier i Danmark